**97 éve született Mészöly Miklós**

(Szekszárd, 1921. január 19. – Budapest, 2001. július 22.)

„Minden napot úgy kellene kezdenünk, mintha a csecsemő és haldokló egyszerre pillantana ki a szemünkből. Így talán megértenénk valamit abból, amit szüntelenül s okosan igyekszünk megmagyarázni magunknak.”
(Mészöly Miklós: Elégia)

Esterházy Péter szavaival „erkölcs, méltóság, becsület, pogány életöröm” jellemezte a Kossuth-díjas magyar írót.

A kvíz beküldési határideje 2018.01.31.

1. Szekszárdon született 1921. január 19-én. 1948-ban vette fel a Mészöly nevet az egyik felmenőjétől kölcsönözve. Mi volt az eredeti neve?
	1. Varga
	2. Molnár
	3. Tóth
2. Elemi iskoláit az Irgalmas Nővéreknél, gimnáziumi tanulmányait a Garay János Gimnáziumban végezte. 1938 és 1942 között joghallgató a \_\_\_\_\_\_\_\_\_\_\_\_\_\_\_\_\_\_, ahol summa cum laude végzett. Melyik egyetemre járt?
	1. Pécsi Tudományegyetem
	2. Szegedi Tudományegyetem
	3. Pázmány Péter Tudományegyetem
3. 1943-ban a pécsi Sorsunk című folyóiratban jelenik meg első novellája. Az írás a felelősség lélektani kérdéseit boncolgatja. Mi a novella címe?
	1. Sötét jelek
	2. Vadvizek
	3. Bridge és a nyúl
4. 1944-ben megkapta a behívót. Frontkatonaként Németországba került, ahol katonaszökevényként barangolt, majd rövid ideig munkás, terménybegyűjtő, malomellenőr volt. 1947-ben lapot indított, melynek főszerkesztője volt. Mi volt a lap címe?
	1. Tolna megyei Kisújság
	2. Baranya megyei Kisújság
	3. Somogy megyei Kisújság
5. 1948-ban a pécsi Batsányi Társaság gondozásában jelent meg első novelláskötete, mi volt a címe?
	1. Láncszemek
	2. Vadvizek
	3. A fekete város
6. 1949-ben feleségül vette \_\_\_\_\_\_\_\_\_\_\_\_ pszichológusnőt, aki később nemcsak szakmájában, hanem íróként is ismertté vált. Hogy hívták a feleségét?
	1. Hermann Alice
	2. Bálint Alice
	3. Polcz Alaine
7. Hány évig voltak házasok?
	1. 52
	2. 25
	3. 60
8. 1956-ban „már nyiltan is szabadfoglalkozású író.” A forradalomban fegyveresen nem vett részt. Mivel a magyar írók ENSZ-hez írt Kádár-hű nyilatkozatának aláírását megtagadta, megfigyelés alá került, az utcán követték, a telefonját lehallgatták. Másfél évig „ismeretlen” helyre távozott. Melyik baranyai faluba ment?
	1. Véménd
	2. Mánfa
	3. Old
9. 1963-ban a Tüskés Tibor által szerkesztett Jelenkorban megjelent drámája nagy port kavart az akkori Magyarországon. A darabot a Miskolci Nemzeti Színház is bemutatta, de két előadás után betiltották. Egymást követték a betiltások, utazások korlátozása, nemzetközi meghívások visszautasítására kényszerítés. Melyik volt az említett darab?
	1. Az atléta halála
	2. Saulus
	3. Az ablakmosó
10. 1970-ben Gaál István filmet készített Mészöly Miklós \_\_\_\_\_\_\_\_\_\_\_\_\_\_című novellájából. A film különdíjat nyert a cannes-i filmfesztiválon. Mi a novella címe?
	1. Magasiskola
	2. Film
	3. Szárnyas lovak
11. Mészöly Miklós és felesége több mint 700 darabból összeállított levelezése jelent meg tavaly könyv formájában. Mi a címe a két erős és nagy hatású személyiség összefonódó sorsáról, sokat próbált, de elszakíthatatlannak bizonyult kapcsolatáról tanúskodó könyvnek?
	1. A bilincs a szabadság legyen
	2. Egész lényeddel hasonlítani és emlékezni
	3. Még csak most kezdődik minden
12. Mészöly Miklós rendkívül sok díjjal rendelkezik, mint például a Kossuth-díj, Kortárs-díj vagy a Magyar Köztársasági Érdemrend középkeresztje. Emellett írói munkásságát a \_\_\_\_\_\_\_\_\_\_\_\_\_\_\_\_\_\_\_\_\_\_-ban való tagsággal is kitüntették, mely a magyar írók-költők forrásértékű szövegeinek megismertetésére és elérhetővé tételére szakosodott. Melyik ma is működő projekt alapító tagja volt Mészöly?
	1. [Digitális Irodalmi Akadémia](https://hu.wikipedia.org/wiki/Digit%C3%A1lis_Irodalmi_Akad%C3%A9mia)
	2. Magyar Elektronikus Könyvtár
	3. Humántudományi Tanulmányok és Cikkek Adatbázisa
13. „Igazában csak karácsony estéjén volt beszédes, akkor alig lehetett bírni vele, egyik nevetésből esett a másikba. Szinte bugyborékolt az ártatlanságtól” Melyik könyvből való az idézet?
	1. A pille magánya
	2. Merre a csillag jár
	3. Megbocsátás

13+1. Mészöly Miklós özvegye 2003-ban Szekszárd városának ajándékozta közös budapesti lakásuk berendezési tárgyainak, valamint könyvtáruknak nagy részét. Ezzel teremtette meg a szekszárdi Irodalom Háza – Mészöly Miklós Múzeum (ma Emlékház) alapjait. A Mészöly Miklós Emléknap – emléktábla felavatása, egész napos program – minden évben megrendezése kerül. Mikor tartják az emléknapot?

1. születésének évfordulóján, január 19-én
2. halálának évfordulóján, július 22-én
3. a magyar költészet napján, április 11-én

Kérjük, adja meg nevét és elérhetőségét!